### С Т А Т У Т за присъждане на "Наградата на Шумен" за принос във висшето образование и науката

**Oтм. с Реш.77 от 4.04.2008г.**

Наградата на Шумен за принос във висшето образование и науката има за цел да удостои с признание и да поощри изявени дейци във висшето образование и науката, като популяризира сред обществеността техния висок професионализъм, граждански принос и значими постижения.

**Общи положения:**

1. Наградата на Шумен се присъжда за научни изследвания и постижения в областта на висшето образование и науката.

2. Наградата на Шумен за принос във висшето образование и науката се присъжда всяка година на 24 май.

3. Наградата на Шумен за принос във висшето образование и наука е индивидуална и колективна.

4. Индивидуалната Награда на Шумен се присъжда на учени,научни работници, преподаватели и студенти.

5. Колективната Награда на Шумен се присъжда на екипи от учени, научни работници, преподаватели и студенти.

6. Наградата може да бъде присъдена и на юридически и физически лица, подпомагащи научните изследвания и развитието на науката.

7. За цялостен принос може да бъде присъдена една”Голяма награда на Шумен” за изключителни открития в българската и световната наука на учен, живял и работил в Шумен или научен колектив/институт/ на територията на Общината.

8. Наградата на Шумен за принос във висшето образование и науката се състои:

8.1.За индивидуални носители:

- диплом и знак на Общината;

-парична награда в размер на 600 лв.

8.2. За колективните носители:

-диплом и плакет;

- парична награда в размер на 800 лв.

9. Наградите се връчват от кмета на Община Шумен и председателя на Общински съвет Шумен.

10.Имената на удостоените с Наградата на Шумен се вписват в Почетната книга на града.

Критерии за номиниране за постижения през изминалия едногодишен период

1.Критериите за номиниране за удостояване с Наградата на Шумен за принос във висшето образование и науката са:

1.1.Научни изследвания с принос в развитието на съответната научна област.

1.2.Научни открития.

1.3. Новости с непосредствена приложимост в практиката.

1.4. Внедрени в научната теория и практика открития.

Процедура за определяне на наградените:

1.Предложения за удостояване с Наградата на Шумен могат да правят:

- Академичен съвет;

-Факултетски съвет;

-Ръководители на научни и творчески екипи;

-Граждански, научни и професионални сдружения и инициативни комитети.

3.В срок до 31 януари ПК”Просвета, образование и наука” съставя предложения за експертна комисия, която прави селекция на номинациите.

4.Експертната комисия се състои от седем членове, предложени от:

4.1. ПК”Просвета, образование и наука”- трима.

4.2. Дирекция”Просвета, култура и младежки дейности” – двама.

4.3. РИО на МОН- един.

4.4. Представител на ВУЗ- един. Председателят на ПК”Просвета, образование и наука” е Председател на Експертната комисия.

5. Председателят на ПК”Просвета,образование и наука” предлага на ПК състава на Експертната комисия, която го утвърждава в срок до 11 февруари.

6.Аргументираните предложения за награждаване трябва да са подкрепени с ксерокопия от награди, сертификати, грамоти, препоръки, независими оценки и др. Предложенията се отправят писмено до Общински съвет Шумен. Депозират се в община Шумен, дирекция”Просвета,култура и младежки дейности” не по късно от 11.03.

7.В срок до 11 април Експертната комисия изготвя своето предложение до ПК”Просвета, образование и наука”, което включва до три номинации във всяко направление, подредени от първо до трето място. Изборът е с явно гласуване и обикновено мнозинство.

8. Експертната комисия обявява своите номинации в медиите.

9. ПК”Просвета ,образование и наука” на свое заседание излъчва по едно предложение във всяко направление. Изборът е с тайно гласуване и с обикновено мнозинство.

10.Решенията на ПК”Просвета,образование и наука” се утвърждават от Общинския съвет по предложение на ПК с явно гласуване.